Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 705/12/8803	Košice II, 22.4.2013
EEČ : 2-64-156-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, Slovensko
	povolanie: skladník
a
poškodenou:
1.	XXXXX
	dátum narodenia: XXXXX
Obsahom zmieru je:
a.	Peňažná suma určená na všeobecne prospešné účely: 25,00 € 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, Slovensko
	povolanie: skladník
realizované policajtom Odb.kriminálnej polície OR PZ  XXXXX pod spisovou značkou XXXXX
	V trestnej veci vedenej proti obvinenému XXXXX pre prečin ublíženia na zdraví podľa § 157 ods.1  Trestného zákona ktorého sa dopustil na tom skutkovom základe, že

	- dňa 25.07.2012 v čase okolo 11,30 hod. viedol vo vnútornom priestore OC XXXXX SK XXXXX na ul. XXXXX elektrický nízkozdvižný vozík po vyhradenej ceste smerom ku stanovišťu a ako sa pri presune cúvaním vyhýbal prekážke v jazde - zákazníčke, tak z opačného smeru s vozíkom narazil do poškodenej XXXXX, ktorej spôsobil ťažkú ujmu na zdraví a to tržnú ranu v oblasti nad pravou pätou na pravej nohe, čo si vyžiadalo liečenie a práceneschopnosť v trvaní viac ako 42 dní. 

Odôvodnenie: 
	Uznesením vyšetrovateľa Okresného riaditeľstva PZ, Odboru kriminálnej polície XXXXX, sp. zn. ORP-XXXXX zo dňa 18.12.2012  bolo podľa   § 206 ods.1 Tr. poriadku vznesené obvinenie XXXXX pre prečin ublíženia na zdraví podľa § 157 ods.1 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinený a poškodená vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je trestne stíhaný, pričom svoje konanie oľutoval. Pokiaľ ide o náhradu  škody, poškodená žiada od obvineného náhradu škody,  táto jej bude vyplatená z poistky obvineného v poisťovni XXXXX a.s., kde obvinený nahlásil poistnú udalosť dňa 25.07.2012 a ktorá je evidovaná pod číslom XXXXX.

	Obvinený XXXXX  zložil na účet Okresnej prokuratúry XXXXX II finančnú čiastku vo výške 50 €,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech XXXXX

Účastníci dohody zhodne vyhlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný,  považujem takýto spôsob rozhodnutia za dostačujúci z hľadiska naplnenia účelu Tr. zákona a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor